Jefferson City (Missouri)
38°34′36″N 92°10′25″W﻿ / ﻿38.57667°N 92.17361°W﻿ / 38.57667; -92.17361 Jefferson City je glavni grad američke savezne države Missouri. Po podacima sa popisa stanovništva 2010. u SAD, ima 43.079 stanovnika, što ga čini 15. najvećim gradom u toj saveznoj državi. Također je i sjedište okruga Cole, iako manji dio grada pripada okrugu Callaway. Osim toga, Jefferson City je i najznačajnije središte istoimenog metropolitanskog područja, u kojoj živi 149.807 i uključuje oba okruga. Jefferson City je dobio ime po Thomasu Jeffersonu, trećem predsjedniku Sjedinjenih Američkih Država. Jefferson City se nalazi na sjevernom kraju platoa Ozark i na južnoj strani srednjeg toka rijeke Missouri. Također pripada zapadnom kraju jedne od najvećih regija u proizvodnji vina na Srednjem Zapadu, Missouri Rhineland (Missouri-Porajnje). Gradom dominira državni Kapitol, koji se uzdiže na strmini sjeverno od rijeke, ekspedicija Luisa i Klarka prošla je pored ove strmine uzvodno prije nego što su Evropljani uopće sagradili naselje na ovom mjestu. Jefferson City je sjedište univerziteta Lincoln, historijskog crnog koledža osnovanog 1866. a kasnije pretvorenog u državni univerzitet (takozvani land-grant). Godine 2013. Jefferson City je proglašen "najljepšim malim američkim gradom" prema ocjeni kompanije Rand McNally. Grad ima dosta nadimaka kao što su "Jeff City" ili "Jeff" a ponekad se koriste i skraćenice poput "JC" ili "JCMO".